Ła Réunion La Rényon 2011 riunionexi L’ìzoła de la Riunion xe un departemento e anca na region de la Francia inte l’Africa oriental. La xe n’ìzoła de l’Oceano Indiano, parte del arsipelago de le Mascarene. I paexi pì visini i xe el Madagascar a ovest e le ìzołe Maurizio a est; a nord se cata el teritorio de Tromelin, parte de le Ìxole sparpagnae del Osèano Indian. La Riunion ła xe 65 km longa e larga 45. La xe localizà sora na zona vulcanica. El vulcan Piton des Neiges xe el ponto pi alto de l’ìzoła ma no'l xe pi ativo. El Piton de la Fournaise el xe alto 2611 metri e el xe ativo . Ste do montagne xe cuerte de foreste. A i piè de le montagne ghè teren agricolo e le cità pi importanti de l’ìzoła. L’ìzoła de Riunion ła xera conosuda a i marcanti arabi che i le ciamava ,. I portoghexi xe stà i primo eoropei a visitarla in tel 1513 e i la ga batezà Santa Apolonia. La Francia la ga ocupà l’ìzoła in tel 1638. Dal 1793 l’ìzoła se ciama Riunion, par ricorda la riunion de i rivolusionari de Marsilia co la Guarda Nasionale inte el 1793. Dopo on periodo in mane inglexi, l’ìzoła la xe tornà a la Francia inte el 1815. Dal 1946, La Riunion la xe un departemento francexe e anca na region de la Francia. La cavedal del distreto xe San Denis. L’ìzoła ła dipende economicamente da la Francia che la sostien tuti i projeti de svilupo. La produsion de sucaro ła xe la pi importante atività agricola. El turismo el xe ła seconda industria del paexe. El so prefixo tełefonego internaxional el xe +262. El so sufixo internet de primo łiveło el xe .re. La popolasion de l’ìzoła xe el risultà de secoli de matrimoni misti tra francexi, indiani, africani neri, cinesi e malesiani. El 86% de i riunexi xe catoleghi, le minoranse pi grandi i segue induismo, budismo e islamismo. Se parla francexe e creolo riunionexe.